劉實 (宣德進士)

劉實，字嘉秀，江西安福人。明朝政治人物。官至南雄府知府。

 生平 
宣德五年（1430年），中進士，選庶吉士。英宗正統初年，授金華府通判，遇荒旱，請求免租，又贖還饑民子女。之後因母親逝世而離任回鄉，守墓三年，其后被任為順天府治中。

景泰年間，侍臣推薦其文學才能。召修《宋元通鑒綱目》。

英宗天順四年（1460年），升南雄府知府，因中官誣陷，被下詔獄，他在獄中上書辯解，皇帝讀後稍解，方欲释放，劉實已病死獄中。《明史》（卷161）：劉實，字嘉秀，安福人。宣德五年舉進士。居三年，選庶吉士。正統初，授金華府通判。仍歲荒旱，請蠲租，且贖還饑民子女。義門鄭氏族大，不能自給，又買馬出丁，供山西郵傳，困甚，亦以實言獲免。母喪歸，廬墓三載，起順天府治中。景泰時，侍臣薦其文學。召修《宋元通鑒綱目》。實為人耿介，意所不可，雖達官貴人不稍遜。然頗自是。見同曹所纂不當，輒大笑，聲徹廷陛，人亦以此忌之。天順初，還原任。四年擢知南雄府。商稅巨萬，舊皆入守橐。實無所私。中官至南雄，入譖言，府僚參謁，留實折辱之。民競前擁之出，中官慚，將召謝之，實不往。中官去，至韶州，聞韶人言：「南雄守且訟於朝矣。」懼，馳奏，誣實毀敕，大不敬。逮下詔獄。實從獄中上書言：「臣官三十年，未嘗以妻子自隨，食粗衣敝，為國家愛養小民，不忍困之，以是忤朝使。」帝覽書，意稍解，且釋之，而實竟瘐死。實苦節自持。政務紛遝，未嘗廢書，士大夫重其學行。其歿也，南雄人哀而祠之。孫丙，自有傳。《國朝獻徵錄·卷一百·廣東南雄府知府劉實傳》：廣東南雄府知府劉實，在郡切切愛民。適中官過郡，有所索，弗得。怒叱左右猝之時侯役夫百餘人聞知，遂大呼入擁實以去。中官慚且益忿，上言實毆之，實亦言中官酷狀，詔兩逮至，上親召至前，面詰之，得狀，遂俱下錦衣衞獄。鞫中官具伏罪，實得白。將出，乃病以死。實字嘉秀，江西安福縣人。由進士改翰林庶吉士，歷浙江金華府通判，順天府治中，遷知南雄。?人廉介寡欲不一毫妄取。在官逾三十年，不攜妻子。所至環堵蕭然，敝衣糲食晏如也。及其得罪，方見知於上而遽卒，士論惜之。

 家族 
其孫為劉丙。

 参考文献 

Shi
Category:安福人
Category:明朝庶吉士
Category:明朝金華府通判
Category:明朝順天府治中
Category:明朝南雄府知府